उत्कृष्ट-मॉडल स्कूल में ऑनलाइन आवेदन से प्रवेश होंगे
जिलास्तरीय शासकीय उत्कृष्ट स्कूल और सीहोर, आष्टा व इछावर के मॉडल मॉडल स्कूल की नौवीं में एडमिशन प्रक्रिया सोमवार को घोषित हो गई है। नौवीं कक्षा में प्रवेश के लिए छात्रों को ऑनलाइन फार्म भरना होंगे। इसकी आखिरी तारीख 20 मार्च निर्धारित की गई है। इस बाद विलंब से प्रवेश प्रक्रिया शुरु होने के कारण हर दिन विद्यार्थी परेशान हो रहे थे।
सीहोर के उत्कृष्ट स्कूल में ही हर दिन करीब 20 छात्र-छात्राएं चयन परीक्षा के लिए आवेदन की जानकारी लेने आ रहे थे। यहां हर साल नौवीं की कक्षा में 240 सीटों पर एडमिशन के लिए जिलेभर से करीब 3 हजार आवेदन आते हैं। इसके बाद परिणाम में मेरिट आधार पर रिजल्ट जारी होता है। इसी तरह सीहोर, आष्टा और इछावर के मॉडल स्कूल की नौवीं कक्षा में भी 80-80 सीटों पर प्रवेश की प्रक्रिया भी इसी अवधि में होती है। इस बार दोनों स्तर की ऑनलाइन आवेदन भरना सोमवार से शुरु हो गए हैं। हालांकि फार्म भरने में देरी का असर परिणामों पर पड़ता है और ऐन वक्त पर छात्रों को अन्य स्कूलों में भी प्रवेश की मशक्कत करना पड़ती है। उत्कृष्ट स्कूल के प्राचार्य रविंद्र कुमार बांगरे ने बताया कि विद्यार्थियों को चयन परीक्षा के लिए ऑनलाइन फार्म भरना होंगे। इसके लिए 20 मार्च आखिरी तिथि है।
मेरिट के आधार पर होता है स्कूलों में एडमिशन
100 अंकों की परीक्षा के बाद मेरिट आधार पर एडमिशन दिया जाता है। इसमें न्यूनतम अंकों में सामान्य वर्ग की मेरिट 60 फीसदी से शुरू होती है, ओबीसी में 50 फीसदी और और एससी-एसटी में 45 प्रतिशत से सूची बनती है। अगर 10 से 15 सीटें किसी वर्ग में बच जाती हैं तो वेटिंग आधार पर एडमिशन देने का प्रावधान है।
आईटी और सिक्युरिटी जैसे कोर्स भी
जिला स्तरीय उत्कृष्ट स्कूलों में यहां आईटी और सिक्युरिटी जैसे व्यावसायिक ट्रेड भी संचालित हैं। इसे कक्षा नौवीं में संस्कृत छोड़ वैकल्पिक विषय के रूप में लिया जा सकता है। 11 वीं 12 में हिंदी या अंग्रेजी छोड़कर ले सकते हैं। नियमानुसार कक्षा 10 में 6 विषय अनिवार्य रहते हैं जबकि कक्षा 12 में 5 विषय रहते हैं।
शिक्षा
hin_Deva hin_Deva hin_Deva hin_Deva hin_Deva awa_Deva hin_Deva mai_Deva